
КВАЛИФИКАЦИОННА ХАРАКТЕРИСТИКА QUALIFICATION DESCRIPTION 
 
	Докторска програма PhD Programme 
	Икономика и управление (туризъм)
Economics and Management (Tourism )

	Образователно-научна степен  
Educational and Scientific Degree 
	ОНС „Доктор“ 
PhD 

	Област на висше образование Area of Study 
	3. Социални, стопански и  правни науки 
3. Social, economic sciences and law 

	Професионално направление  Field of Study 
	3.8. Икономика
3.8. Economics

	Форма на обучение Form of Education 
	Редовна / Задочна / Самостоятелна / Проектна
Full time / Part time / Independent / Project

	Продължителност на обучението Duration of Study 
	До 3 г. редовна 
До 4 г. задочна 
До 5 г. самостоятелна 
До 5 г. проектна 
Up to 3 years full time 
Up to 4 years part time 
Up to 5 years independent
Up to 5 years project

	Форма на завършване Form of graduation 
	Защита на дисертационен труд Defence of PhD Thesis 

	Катедра 
Department 
	Икономика на туризма
Economics of Tourism

	Факултет Faculty 
	Икономика на инфраструктурата
Economics of Infrastrucrure


 
 
ЦЕЛИ НА ОБУЧЕНИЕТО
Актуалността на обучението по докторската програма „Икономика и управление (туризъм)” е продиктувана от безспорното значение на туристическата индустрия в национален и световен мащаб. Туризмът се превърна в един от най-бързо развиващите се икономически сектори. Той генерира около 10 % от световния брутен вътрешен продукт и създава едно от 10 работни места в глобален мащаб. По данни на Световната организация по туризъм, броят на международните туристически пътувания непрекъснато нараства. Глобализацията, транспортът и комуникационните технологии спомагат за развитието на туристическия бизнес.
Анализът на научните изследвания в туризма през последните години показва устойчива тенденция на подчертан изследователски интерес към проблемите на икономиката и управлението на туризма, като следствие от внедряването на новите информационни и комуникационни технологии. Съвременните дигитални технологии предоставят възможност на туристите сами да участват в създаването на туристическия продукт. Компаниите в туристическия бизнес оперират глобално и се стремят да постигнат конкурентно предимство.
Катедра „Икономика на туризма” при УНСС предлага възможност на докторантите да се обучават в една интердисциплинарна и модерна докторска програма в област на висшето образование 3. „Социални, стопански и правни науки”, по професионално направление 3.8. „Икономика”, научна специалност „Икономика и управление (туризъм)”. Катедрата има дългогодишни традиции в обучението на докторанти. Докторската програма по научна специалност „Икономика и управление (туризъм)” е разработена, за да отговори на търсенето на висококвалифицирани специалисти за работа в глобалната туристическа индустрия.
Обучението в докторската програма по специалност „Икономика и управление (туризъм)” има за цел да осигури на докторантите управленски и икономически знания, умения и компетентности за:
· осигуряване на задълбочени теоретични знания и способности за извършване на самостоятелни и оригинални научни изследвания в областта на туризма;
· намиране на научноприложни решения на реални практически проблеми с обществена значимост, които могат да се използват в туристическата практика;
· публикуване на научните и научноприложните резултати от изследванията и осигуряване на тяхното разпространение сред академичната общност и заинтересованите среди от туристическия бизнес;
· формиране на комуникативни умения, висока лична отговорност и самостоятелна инициативност в професионална и мултикултурна среда.

СЪДЪРЖАНИЕ НА ОБУЧЕНИЕТО
Общотеоретичното и специализираното съдържание на обучението по докторската програма „Икономика и управление (туризъм)” включва обучение по докторските дисциплини в 2 блока. Блок А обхваща дисциплини за професионално направление „Икономика” – „Методология на научните изследвания”, „Академично писане“, „Статистически анализ на данни”, „Качествени методи в научните изследвания“, „Икономикс” и „Учебна специализация в чужбина (мин. 3 месеца), които осигуряват на докторантите 20/30 кредита. Блок Б включва избираемите дисциплини за докторската програма и катедра „Икономика на туризма” – „Реферат по темата на дисертационния труд”, „Глобален бизнес в туризма”, „Стратегическо управление на свободното време”, „Консултинг в туризма”, „Делови и публични комуникации в туризма”, „Туристически алианси”, „Здравен мениджмънт в туризма”, „Продуктова политика и иновации в туризма”, „Маркетингово управление на комуникационната политика в туризма”, „Предприемачески бизнес в туризма” и „Дигитализация в туризма”, които осигуряват на докторантите 20/30 кредита.

ЗНАНИЯ, УМЕНИЯ И ПРОФЕСИОНАЛНИ КОМПЕТЕНТНОСТИ
Обучението в докторската програма по специалност „Икономика и управление (туризъм)” предоставя на докторантите конкретни знания (теоретични и фактологически), умения (познавателни и практически) и компетентности (самостоятелност и отговорност, ключови компетентности за учене, комуникативни и социални компетентности, професионални компетентности), в съответствие с Националната квалификационна рамка – ниво 8[footnoteRef:1]и Европейската референтна рамка на Ключовите компетентности за учене през целия живот[footnoteRef:2]).  [1:  Националната квалификационна рамка на Република България (РМС № 96/02.02.2012) дефинира знанията, уменията и компетенциите, които се изискват като резултат от обучението в съответните образователно-квалификационни степени във висшето образование.]  [2:  Европейската референтна рамка на Ключовите компетентности за учене през целия живот (Официален вестник на Европейския съюз C 189/7 4.6.2018 г.) дефинира осем ключови компетентности необходими за личностна реализация и развитие, пригодност за заетост, социално приобщаване, устойчив начин на живот, успешен живот в едни мирни общества, организиране на живота по здравословно осъзнат начин и активно гражданско участие.] 

 Докторантите усвояват конкретни знания, умения  и компетентности за:
· използване на специализирани и систематизирани знания за извършване на критичен анализ и за синтезиране на нови идеи в областта на туризма;
· владеене методите на научните изследвания в областта на туризма;
· притежаване на способност за разширяване и изменяне на съществуващите знания в областта на туризма, както и на нейните взаимодействия с гранични области;
· притежаване на знания с най-висока степен на сложност и извършване на оригинални изследвания в областта на туризма;
· разбиране на най-високо равнище, не само в областта на туризма, но и в близки научни области;
· демонстриране и изразяване на знания чрез степента на сложност на проведените, разбрани и обосновани научни изследвания.
В рамките на своето обучение, докторантите придобиват познавателни и практически умения за:
· създаване и ръководене на екипи, разпределяне на времето и управляване на човешки и финансови ресурси, решаване на комплексни проблеми чрез нови методи;
· бързо намиране, извличане, подреждане, синтезиране и оценяване на необходимата информация от различни източници, независимо дали са подробни или оскъдни;
· решаване и преодоляване на критични проблеми в областта на проучването, подобряване на стандартните модели и подходи, развиване на иновативни решения чрез комбиниране на различни оригинални стратегии, управляване на несполучливи опити, подобряване на стандартните модели и подходи;
· владеене на методи и средства за предвиждане на промените и проблемите, абстрахиране от средата и иновативно мислене, разработване и поставяне на рационален план за нови идеи, бързо усвояване на нови качества и умения, предвиждане на творческо развитие, написване и представяне на научни документи (научни статии, резюмета, доклади, фигури, графики и др.), комуникиране чрез различни медии пред различна аудитория;
· притежаване на умения като издържливост, предприемчивост, твърдост, взискателност, приспособимост и интелектуална гъвкавост.
Докторската програма по „Икономика и управление (туризъм)” предоставя на докторантите възможност за придобиването на компетентности, свързани със самостоятелност и отговорност за:
· създаване и интерпретиране на нови знания чрез собствени изследвания или друга научна дейност;
· демонстриране на умения за разширяване на обхвата на досега познатата научна област и преценяване на необходимостта от актуални публикации;
· притежаване на способност за самооценка на постиженията на изследователския труд;
· притежаване на способности за съставяне, изпълняване и адаптиране на съвременен изследователски процес с научна стабилност.

Компетентности за учене
Компетентностите, свързани с придобиването на ОНС „доктор“ са в съответствие с Европейската референта рамка за Ключовите компетентности за учене през целия живот. Според Референтната рамка се определят 8 ключови компетентности, като докторантите в научната област „Икономика и управление (туризъм)” придобиват „предприемаческа компетентност“, в която се включват:
•	умение за изграждане на административно-организационни структури и самостоятелно управление на екипи за решаването на сложни проблеми в непредсказуема среда, с множество взаимодействащи фактори и вариативни възможности;
•	демонстриране на овладяност в оперативно взаимодействие при управлението на промяната в сложна заобикаляща среда;
•	проява на творчество и новаторство при разработването на проекти;
•	развиване на дигитални умения при изпълнение на поставени проекти и задачи;
•	проява на инициативност и предприемчивост в процеса на обучение и възложените проекти и задачи за изпълнение;
•	демонстриране на висока степен на самостоятелност и лесна ориентираност в сложно учебно съдържание, прилагайки собствени подходи и методи към овладяването му;
•	използване на разнообразни методи и техники за усвояване на комплексно учебно съдържание;
•	владеене на богат понятиен апарат и проявява на способности за концептуално абстрактно мислене;
• показване на капацитет за систематично придобиване и разбиране на значително количество знания от най-съвременните научни постижения или от областта на професионалната практика.
.
ПРОФЕСИОНАЛНА РЕАЛИЗАЦИЯ
Придобитите знания, умения и компетентности на завършилите обучението си в докторската програма „Икономика и управление (туризъм)” допринасят за тяхната пълноценна реализация като преподаватели във висши училища, ЦПО и професионални колежи, изследователи в институти за анализи и оценки в туризма. Випускниците могат да се реализират на различни професии и длъжности в глобалния туристически бизнес – международни туристически организации, асоциации и фирми, местни национални и международни туристически администрации, места за настаняване, заведения за хранене и развлечения, кетъринг фирми, туристически агенции, туроператорски фирми, екскурзоводски и аниматорски фирми, спортни и културни центрове, центрове за отдих и други видове допълнителни услуги, свързани със стопанската дейност в различните подсектори на глобалната туристическа индустрия.


           Квалификационната характеристика е приета на заседание на катедра „Икономика 
[bookmark: _GoBack]на туризма.“ от 22.04.2025 г. (Протокол № 73) и от Факултетен съвет на факултет „Икономика на инфраструктурата“ на 28.04.2025 г. (Протокол № 16).

The Qualification description is approved by the Department Council Economics of Tourism on 22.04.2025 (Record № 73) and by the Chair Council of Economics of Infrastructure on 28.04.2025 (Record № 16).

